recursal/SuperWikiNEXT-32B huggingface dataset:
***Scarabus*** είναι ο τίτλος του τρίτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Οκτώβριο του 1977 μέσω της δισκογραφικής εταιρείας "Island Records". Ο δίσκος επανεκδόθηκε το 2004 από την "Phantom Import Distribution" με επιπλέον κομμάτι το "*My Baby Loves Me*".

Αυτός ήταν ο τελευταίος στούντιο δίσκος των Ian Gillan Band, αφού μετά διαλύθηκαν για να συνεχίσει ο Ίαν Γκίλαν με τους Gillan.

Τραγούδια του δίσκου
--------------------

**1. Scarabus** *(Gillan, Fenwick, Nauseef, Gustafson, Towns)* - 4:53  

**2. Twin Exhausted** *(Gillan, Fenwick, Nauseef, Gustafson, Towns)* - 4:08  

**3. Poor Boy Hero** *(Gillan, Fenwick, Nauseef, Gustafson, Towns)* - 3:08  

**4. Mercury High** *(Gillan, Fenwick, Nauseef, Gustafson, Towns)* - 3:31  

**5. Pre-release** *(Gillan, Fenwick, Nauseef, Gustafson, Towns)* - 4:22  

**6. Slags to Bitches** *(Gillan, Fenwick, Nauseef, Gustafson, Towns)* - 5:09  

**7. Apathy** *(Gillan, Fenwick, Nauseef, Gustafson, Towns)* - 4:19  

**8. Mad Elaine** *(Gillan, Fenwick, Nauseef, Gustafson, Towns)* - 4:15  

**9. Country Lights** *(Gillan, Fenwick, Nauseef, Gustafson, Towns)* - 3:16  

**10. Fool's Mate** *(Gillan, Fenwick, Nauseef, Gustafson, Towns)* - 4:19

Τα μέλη των Ian Gillan Band
---------------------------

Οι μουσικοί οι οποίοι ηχογράφησαν το "*Scarabus*" είναι οι εξής:

* **Ίαν Γκίλαν** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο
* **Κόλιν Τάουνς** - πλήκτρα, φλάουτο
* **Μαρκ Νόσεφ** - τύμπανα

Παραπομπές
----------

1. ↑  Επανέκδοση του 2004

Πηγές
-----

* Scarabus - Ian Gillan Band | Songs, Reviews, Credits, Awards | AllMusic
* IAN GILLAN BAND Scarabus reviews and MP3 - ProgArchives
* Ian Gillan Band - Scarabus at Discogs
Η **Bere și Malț Robema** ήταν ρουμανική εταιρεία ζυθοποιίας, με έδρα το Ροσιόρι ντε Βέντε, στο τζουντέτς του Τελεορμάν.
Η Bere și Malț Robema διέθετε ζυθοποιία με δυνατότητα ετήσιας παραγωγής της τάξεως, περίπου, των 200.000 εκατόλιτρων, καθώς και μονάδα παραγωγής βύνης με δυνατότητα ετήσιας παραγωγής της τάξεως, περίπου, των 11.000 τόνων.
Η Robema απευθυνόταν, κυρίως, σε καταναλωτικό κοινό προερχόμενο από αγροτικές περιοχές.
Παράλληλα, η εταιρεία παρήγαγε μπύρα συσκευασμένη σε PET.

Τον Μάρτιο του 2010, η εταιρεία τέθηκε υπό καθεστώς πτώχευσης, ενώ, παράλληλα, απολύθηκαν, συνολικά, 170 εργαζόμενοι.

Οικονομικός απολογισμός
-----------------------

**Κύκλος εργασιών:**

* 2008: 4,6 εκατομμύρια ευρώ
* 2007: 19,5 εκατομμύρια λέι (5,8 εκατομμύρια ευρώ)
* 2006: 23,6 εκατομμύρια λέι (6,7 εκατομμύρια ευρώ)

Παραπομπές
----------

1. 1 2 3  (Ρουμανικά) «Afacerile Robema au scazut la 19,5 mil. lei in 2007». *zf.ro*. 8 Μαΐου 2008. Ανακτήθηκε στις 9 Μαρτίου 2010.
2. 1 2 3  (Ρουμανικά) «Robema: Migratia tineretului din mediul rural catre alte tari a afectat consumul». *wall-street.ro*. 14 Μαΐου 2007. Ανακτήθηκε στις 9 Μαρτίου 2010.
3. 1 2  (Ρουμανικά) «Berea Robema nu se mai produce. Compania e in insolventa». *zf.ro*. 5 Μαρτίου 2010. Ανακτήθηκε στις 9 Μαρτίου 2010.
4. ↑  (Ρουμανικά) Bouleanu, Elisabeth (29 Απριλίου 2014). «Declinul industriei din Teleorman». *Adevărul*. Ανακτήθηκε στις 10 Απριλίου 2020.
Το αιολικό πάρκο Μανολάτη - Ξερολίμπα. Στη λήψη αυτή διακρίνονται οι 8 από τις 17 ανεμογεννήτριες
Το **αιολικό πάρκο** στη θέση «**Μονολάτη-Ξερολίμπα**» του Δ.Δ. Διλινάτων του Δήμου Αργοστολίου του Νομού Κεφαλληνίας, επίσης γνωστό ως αιολικό πάρκο "Τετράπολις", αποτελείται από 17 ανεμογεννήτριες με ονομαστική ισχύ 800KW η κάθε μια, συνολικά δηλαδή το πάρκο αποδίδει ισχύ 13,6 MW. Οι ανεμογεννήτριες είναι τριών πτερυγίων, τύπου Enercon E-48, ενώ η εταιρεία που ανέλαβε την κατασκευή και την εκμετάλλευση του συγκροτήματος είναι η «Τετράπολις Αιολικά Πάρκα Α.Ε.», η οποία σήμερα ονομάζεται "Ελληνική Τεχνοδομική Άνεμος Α.Ε"  και ανήκει στον όμιλο ΕΛΛΑΚΤΩΡ Α.Ε.. Το αιολικό πάρκο είναι διασυνδεδεμένο με το εθνικό δίκτυο ηλεκτροδότησης από τον Οκτώβριο του 2005 και βρίσκεται σε εμπορική λειτουργία από τον Ιανουάριο 2006.

Παραπομπές
----------

1. ↑  «ΕΛΛΗΝΙΚΗ ΤΕΧΝΟΔΟΜΙΚΗ ΑΝΕΜΟΣ» (PDF). Αρχειοθετήθηκε από το πρωτότυπο (PDF) στις 29 Δεκεμβρίου 2009. Ανακτήθηκε στις 23 Απριλίου 2010.

Εξωτερικοί σύνδεσμοι
--------------------

* Enercon E-48
* ΕΛΛΑΚΤΩΡ Α.Ε.
Η **Ίρμγκαρντ Ροστ** (*γερμανικά: Irmgard Rost*), (1909-1970), ήταν Γερμανίδα πρώην πρωταθλήτρια της αντισφαίρισης. Η φωτογραφία της διακοσμούσε πακέτο τσιγάρων στη Γερμανία.

Το 1929 στο Γερμανικό όπεν σε σκληρό τερέν ήταν πρώτη στο μονό και πρώτη στο μεικτό με συμπαίκτη τον Φραντς Βίλχελμ Ματέικα. Επίσης ήταν φιναλίστ στο μονό στο Βισμπάντεν, φιναλίστ στο μονό στο Μοντρέ, φιναλίστ στο διπλό στο Μεράνο.

Το 1930 ήταν πρώτη στο Γερμανικό πρωτάθλημα σκληρού τερέν στο μεικτό, φιναλίστ στο μεικτό στο τουρνουά του Βερολίνου, φιναλίστ στο πρωτάθλημα της Ανδριατικής. 

Στο Πρωτάθλημα αντισφαίρισης Ανατολικής Μεσογείου ήτα νικήτρια στο απλό το 1931 επί της Νέλλυ Νέπαχ με 6-4, 6-2. Το 1931 ήταν φιναλίστ στο μονό στο πρωτάθλημα του Βερολίνου και νικήτρια στο διπλό, φιναλίστ στο μονό στο Γερμανικό πρωτάθλημα σε σκληρό τερέν, στο Διεθνές πρωτάθλημα Αυστρίας ήταν φιναλίστ στο μονό και στο μεικτό, νικήτρια στο μονό στο "Grand Hotel Panhans "στην Αυστρία, φιναλίστ στο μονό στο Γερμανικό πρωτάθλημα, φιναλίστ στο μονό στο όπεν Αργεντινής, ήταν φιναλίστ στο όπεν Αργεντινής. Την ίδια χρονιά ήταν πρώτη στο μονό και στο μεικτό στο πρωτάθλημα Δανίας σε σκληρό τερέν, και φιναλίστ στο μονό στο όπεν Χιλής.

Ήταν νικήτρια στο μονό στο διεθνές πρωτάθλημα του Μπάντεν Μπάντεν, επίσης είχε συμμετάσχει στο Γουίμπλεντον και το Γαλλικό όπεν χωρίς ιδιαίτερη επιτυχία.

Παραπομπές
----------

1. ↑  amazon.com
2. ↑  Le Fegaro, σελ. 6
3. ↑  Tournoi international à Montreux
4. ↑  αρχείο
5. ↑  Ελευθέριου Σκιαδά, *100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1, σελ. 387
6. ↑  "Internationale Hallentennis-Meisterschaften
7. ↑  Tennis Golf 1930, OSZK.hu.
8. ↑  Sony Erickson toyrnament
9. ↑  International news
Το **Škoda 1203** ήταν ένα ελαφρύ φορτηγό που κατασκευάστηκε από την τσεχική εταιρεία Škoda από το 1968 μέχρι το 1998. Όμως το βανάκι ήταν αρκετά δημοφιλές και η εταιρεία αποφάσισε να ξαναρχίσει την παραγωγή του μέσω της Ocelot Auto από το 1994 μέχρι το 2010.

Τα πρώτα σχέδια του αυτοκινήτου χρονολογούνται από το 1956. Η εταιρεία είχε σχέδια να παράγει το φορτηγάκι μέχρι το 2019, αλλά η έλλειψη ανταλλακτικών και εξαρτημάτων έκαναν την παραγωγή του να σταματήσει το 2017, 2 χρόνια πριν τα αρχικά σχέδια της εταιρείας. Το 2006, η η εταιρεία παρουσίασε και κυκλοφόρησε στην αγορά ένα καινούρια βανάκι, μικρότερων διαστάσεων, το Škoda Roomster.

Το όχημα ήταν το πιο δημοφιλής ελαφρύ φορτηγό στην Τσεχία και στις γειτονικές χώρες. Υπήρχαν πολλές αλλαγές στο όχημα όσο παραγόταν, κυρίως στον κινητήρα του. Η παραγωγή του Roomster ολοκληρώθηκε το 2015, κάνοντας την παραγωγή του 1203 να κρατήσει λίγο περισσότερο.

Το 1991, το φορτηγό άρχισε να εξάγεται στην Κούβα, στο Μεξικό, στη Σοβιετική Ένωση και στην Ιταλία. Οι εξαγωγές σταμάτησαν το 1996, καθώς οι πωλήσεις στις εξαγωγές ήταν χαμηλές.

Μια έκδοση νταλίκας παρήχθη και κυκλοφόρησε από το 1989 μέχρι το 1995.
Η ***Ανοιχτή πληγή*** (πρωτότυπος τίτλος: ***Mysterious Skin***) είναι αμερικανική-ολλανδική ταινία του 2004 σε σκηνοθεσία και σενάριο του Γκρεγκ Αράκι. Βασίζεται στο ομώνυμο βιβλίο του Σκοτ Χάιμ.

Πλοκή
-----

Ο Νιλ και ο Μπράιαν όταν ήταν μικροί ήταν στην ίδια ομάδα μπέιζμπολ. Ο προπονητής τους στην ομάδα τους προσέγγιζε με τρικ για να τους κακοποίησει σεξουαλικά, ενώ είχε καταλάβει πως στον Νιλ άρεσαν τα αγόρια.

Όταν μεγάλωσαν, και οι δύο έζησαν με προβλήματα. Ο Νιλ από τα 15 κάνει σεξ επί πληρωμή με άντρες. Ο Μπράιαν έχει σβήσει από τη μνήμη του το γεγονός, έχει οράματα με εξωγήινους και προβλήματα νευρικής φύσεως. Ο Μπράιαν, επίσης, δυσκολεύεται στο να προσεγγίσει ερωτικά μία κοπέλα, και όταν μία τον πλησιάζει, απομακρύνεται, καθώς θυμάται την κακοποίηση που υπέστη.

Οι δύο τους στο τέλος θα ξανασυναντηθούν μετά από χρόνια, ο Νιλ θα του υπενθυμίσει τι συνέβη και θα λυθούν οι απορίες του Μπράιαν.

Διανομή
-------

* Τζόζεφ Γκόρντον-Λέβιτ ως Νιλ
* Μπρέιντι Κόρμπετ ως Μπράιαν

Παραπομπές
----------

1. ↑

Εξωτερικοί σύνδεσμοι
--------------------

* Επίσημος ιστότοπος
* *Mysterious Skin*   στην IMDb
* *Mysterious Skin* στο Box Office Mojo
* *Mysterious Skin* στο Rotten Tomatoes
* *Mysterious Skin* στο Metacritic
* Mysterious Skin Script
* Interview with Gregg Araki about Mysterious Skin at

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:ΛΟΑΤ
 |

 |
Συντεταγμένες: 08°22′25″N 00°07′15″E﻿ / ﻿8.37361°N 0.12083°E﻿ / 8.37361; 0.12083

Ο Βόλτα και οι τέσσερις κύριοι παραπόταμοι του, ο Λευκός Βόλτα, ο Κόκκινος Βόλτα, ο Μαύρος Βόλτα και ο Ότι
Ο **Ότι** ή **Πεντζαρί** είναι ποταμός στη Δυτική Αφρική. Πηγάζε από την Μπουρκίνα Φάσο, διέρχεται από το Μπενίν και το Τόγκο και εκβάλλει στη λίμνη Βόλτα στην Γκάνα. Ο ποταμός Ότι έχει μήκος περίπου 520 χιλιόμετρα. Οι εκβολές του Ότι ήταν στο ποταμό Βόλτα, αλλά με τη δημιουργία της τεχνητής λίμνης Βόλτα στη Γκάνα εκβάλλει πλέον σε αυτή.

Παραπομπές
----------

1. ↑  Philip's (1994). *Atlas of the World*. Reed International. σελ. 101. ISBN 0-540-05831-9.

Εξωτερικοί σύνδεσμοι
--------------------

* Πολυμέσα σχετικά με το θέμα  Oti River στο Wikimedia Commons
**Laura, les ombres de l'été** είναι ο τίτλος μιας ρομαντικής-δραματικής ταινίας, Γαλλικής παραγωγής, γυρισμένης το 1979 από τον Ντέηβιντ Χάμιλτον. Το σενάριο είναι βασισμένο σε μια ιδέα του ίδιου του σκηνοθέτη ενώ τον πρωταγωνιστικό ρόλο ερμηνεύει η 14χρονη τότε Ντον Ντάνλαπ.

Περίληψη
--------

Ο Πολ Γουάιλερ είναι ένας επιτυχημένος γλύπτης γνωστός για τα γλυπτά του που αναπαριστούν γυμνά νεαρά κορίτσια. Όταν συναντάει την παλιά του ερωμένη Σάρα και την κόρη της Λάουρα σε ένα μάθημα μπαλέτου, γοητευμένος από την ομορφιά της Λάουρα, ζητάει από τη Σάρα να την αφήσει να ποζάρει γι' αυτόν. Η Σάρα αν και παντρεμένη πλέον αισθάνεται ζήλια που ο παλιός εραστής της προτιμάει την κόρη της από την ίδια και του λέει ότι η μικρή δεν ενδιαφέρεται ενώ στην πραγματικότητα η Λάουρα είχε ενθουσιαστεί με την ιδέα. Σαν εναλλακτική λύση η Σάρα φωτογραφίζει τη Λάουρα γυμνή και δίνει τις φωτογραφίες στο Πολ προκειμένου να φτιάξει το γλυπτό. Μια φωτιά σε μια έκθεση όμως θα στερήσει το φως από τον Πολ που δεν μπορεί πλέον να ολοκληρώσει το άγαλμα. Η Λάουρα επισκέπτεται τον Πολ και τον βοηθά να τελειώσει το γλυπτό αφήνοντας τον να ψηλαφίσει το γυμνό κορμί της. Θα ακολουθήσει η ερωτική τους συνεύρεση αλλά το επόμενο πρωινό θα εμφανιστεί η μητέρα της Λάουρα για να την πάρει για πάντα από εκεί...

Σχόλια
------

Η *Λάουρα* ακολούθησε μετά την τεράστια επιτυχία της πρώτης ταινίας του Χάμιλτον, *Bilitis* (1977). Όπως ακριβώς και στην πρώτη του ταινία ακολουθεί το ίδιο στυλ και ασχολείται με το ίδιο κατ' ουσίαν αντικείμενο. Η ταινία είναι μια ακόμα αφορμή για να κάνει αυτό που ξέρει τόσο καλά, να φωτογραφίζει αισθαντικά νεαρά κορίτσια σε τολμηρές πόζες και να δημιουργεί άριστες οπτικά συνθέσεις. Η ιστορία δεν καταφέρνει να δώσει ψυχή στο κατά τα άλλα άρτιο φιλμ, ενώ οι ερμηνείες βρίσκονται σε δεύτερο πλάνο. 

Ο κεντρικός ήρωας της ταινίας, όπως και στο *Bilitis* είναι καλλιτέχνης και πολύ μεγαλύτερος σε ηλικία από το αντικείμενο του πόθου του. Είναι πολύ πιθανόν ο Χάμιλτον να έβλεπε κομμάτια του εαυτού του σε αυτούς τους ήρωες. Επιπλέον στην αρχή της ταινίας ο Χάμιλτον χρησιμοποιεί ένα από τα πιο αγαπημένα του μοτίβα, το μπαλέτο, που αποτελεί και το κεντρικό θέμα σε ένα από τα πρώτα φωτογραφικά του λευκώματα, το *La Danse* (1972).

Διανομή
-------

* Μωντ Άνταμς : *Σάρα*
* Ντον Ντάνλαπ : *Λάουρα*
* Τζέιμς Μίτσελ : *Πολ Τόμας Γουάιλερ*
* Πιέρ Λοντίς : *Ρίτσαρντ Μουρ*
* Τιερί Ρεντλε : *Κοστά*
* Μωρίν Κέργουιν : *Μαρλίν Ρουαγιέ*
* Άνια Σουτ : *Χορεύτρια*
* Γκουνίλα Άστρομ : *Νταϊάν*
* Κάτια Κοφέ : *Κλοντί*
* Λουίζ Βενσάν : *Κα Φλορί*
* Μπιλ Μίλι : *Χορογράφος*

Εξωτερικοί σύνδεσμοι
--------------------

* Πληροφορίες για το soundtrack της ταινίας

  


|  |  |  |  |
| --- | --- | --- | --- |
| 

| π • σ • ε
**Ταινίες του Ντέηβιντ Χάμιλτον** |
| --- |
|  |
| 
* Bilitis (1977)
* Laura, les ombres de l'été  (1979)
* Tendres Cousines (1980)
* Premiers Désirs (1983)
* Un été à Saint-Tropez (1984)
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η **Ίρμγκαρντ Μέλερ** (*Irmgard Maria Elisabeth Möller*, γεννήθηκε στις 13 Μαΐου 1947 στο Μπίλεφελντ) είναι μία Γερμανίδα πρώην τρομοκράτης και μέλος της λεγόμενης «πρώτης γενιάς» της τρομοκρατικής οργάνωσης Φράξια Κόκκινος Στρατός (RAF).

Ζωή
---

Η κόρη ανωτέρου δημοσίου υπαλλήλου σπούδασε γερμανική φιλολογία. Το 1971 έγινε μέλος της RAF, όπου μάλλον οργάνωνε τις δράσεις της ομάδας στον χώρο της Στουτγάρδης. Συλλήφθηκε από την αστυνομία τον Ιούλιο του 1972. Το 1976 κρίθηκε ένοχη για συμμετοχή σε τρομοκρατική οργάνωση. Μετά το θάνατο της Ουλρίκε Μάινχοφ (*Ulrike Meinhof*) το 1976 μεταφέρθηκε στις φυλακές του Σταμχάιμ της Στουτγάρδης, όπου κρατούνταν και άλλα μέλη της RAF.

Η Μέλερ είναι το μόνο μέλος της RAF που επέζησε στη «νύχτα θανάτου» (*Todesnacht von Stammheim*). Στις 18 Οκτωβρίου 1977 βρέθηκαν στις φυλακές υψίστης ασφαλείας στο Σταμχάιμ νεκροί στα κελιά τους οι κρατούμενοι Αντρέας Μπάαντερ (*Andreas Baader*), Γκούντρουν Ένσλιν (*Gudrun Ensslin*) και Γιαν-Καρλ Ράσπε (*Jan-Carl Raspe*). Η Ίρμγκαρντ Μέλερ γλίτωσε με βαριά τραύματα, τα οποία -κατά την επίσημη άποψη- επέφερε η ίδια στον εαυτό της με ένα μαχαίρι. Μεταφέρθηκε σε νοσοκομείο όπου υποβλήθηκε σε εγχείρηση. 

Μέχρι σήμερα επιμένει ότι κρατικές δυνάμεις δολοφόνησαν τους συντρόφους της και ότι αποπειράθηκαν να δολοφονήσουν και την ίδια. Η επίσημη άποψη είναι ότι πρόκειται για μαζική αυτοκτονία των κρατουμένων. 
Ανεξάρτητες έρευνες δεν μπόρεσαν να επικυρώσουν της κατηγορίες της Μέλερ, ούτε όμως να τις διαψεύσουν. 

Τον Μάιο του 1979 καταδικάστηκε σε ισόβια φυλάκιση για τη βομβιστική επίθεση στο αμερικανικό στρατηγείο της Χαϊδελβέργης (24 Μαΐου 1972), η οποία προκάλεσε το θάνατο τριών στρατιωτικών των ΗΠΑ. 

Κατόπιν μεταφέρθηκε σε φυλακή του Λίμπεκ, όπου επικοινωνούσε κάθε μέρα με το επίσης εκεί κρατούμενο μέλος της RAF, Χάνα Κράμπε (*Hanna Krabbe*). Στη συνέχεια διάφορες φεμινιστικές ομάδες δημιούργησαν ομάδα αλληλεγγύης για τη Μέλερ.
Η Μέλερ κρατήθηκε 23 χρόνια στην φυλακή και αποφυλακίστηκε το 1995 από την φυλακή του Λίμπεκ. Από το 2006 ζει στο Αμβούργο.

Αναφορές
--------

1. ↑  (Τσεχικά) *Česko-Slovenská filmová databáze*. 2001. 146514.
2. ↑  «Die Welt». (Γερμανικά) *Die Welt*. WeltN24, Axel Springer SE.
3. ↑  Monica Jacobs: *Civil Rights and Women’s Rights in the Federal Republic of Germany Today*, στην: New German Critique 13 (Special Feminist Issue), σελ. 164–174, εδώ σελ. 171f.

Βιβλιογραφία
------------

* Oliver Tolmein: *„RAF – Das war für uns Befreiung". Ein Gespräch mit Irmgard Möller über bewaffneten Kampf, Knast und die Linke*; Hamburg: Konkret-Literatur-Verlag, 2002, ISBN 3-89458-149-2 (pdf), Απόσπασμα στον Σύλλογο *Rote Hilfe e.V.*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 37727432
* GND: 119478293

 |

 |
Η **PrimeTel PLC** είναι κυπριακή εταιρεία τηλεπικοινωνιών, η οποία προσφέρει και αναπτύσσει υπηρεσίες φωνής δεδομένων και εικόνας.

Η εταιρεία λειτουργεί προηγμένο και αυτόνομο τηλεπικοινωνιακό δίκτυο ευρυζωνικής πρόσβασης σε Παγκύπρια βάση. Το διεθνές της δίκτυο εκτείνεται σε Γερμανία, Ελλάδα, Ρωσία και Ηνωμένο Βασίλειο, παρέχοντας σύνδεση από πόλη σε πόλη, επικοινωνία δεδομένων, δίκτυο οπτικών ινών και Υπηρεσιών IP σε Ευρώπη και Μέση Ανατολή. Η PrimeTel, είναι μία από τους ελάχιστους παρόχους στην περιοχή που μπορεί να παρέχει ολοκληρωμένο φάσμα υπηρεσιών.

Ως ο πρώτος παροχέας Ιδεατού Κινητού Δικτύου (MVNO) στην Κύπρο, η PrimeTel, έχει πρόσφατα προχωρήσει στη διάθεση Υπηρεσιών Κινητής Τηλεφωνίας. Έχει καταστεί η πρώτη ιδιωτική Εταιρεία που μπορεί να προσφέρει συνδυασμένες υπηρεσίες Quad–Play (Σταθερή και κινητή τηλεφωνία – Internet – Τηλεόραση).

Εξωτερικοί σύνδεσμοι
--------------------

* PrimeTel Website
* My PrimeTel
* PrimeTel WiFi
* PrimeTel Short url service
Για άλλες χρήσεις, δείτε: Παπαθανασίου.

Ο **Ανδρέας Παπαθανασίου** είναι Κύπριος ποδοσφαιριστής, γεννημένος στη Λάρνακα στις 3 Οκτωβρίου 1983. Αγωνίζεται στη θέση του επιθετικού. Ξεκίνησε την καριέρα του από τον Ερμή Αραδιπου που αγωνιζόταν στην Β κατηγορία. Αποδεικτικέ δεινός σκόρερ και έτσι με 97 συμμετοχές σκόραρε 80 τέρματα. Η δυνατότητα του να σκοράρει του έδωσε το έναυσμα για να πάει σε ψηλότερο επίπεδο ψάχνοντας το ποδοσφαιρικό του μέλλον σε ομάδα 1ης Κατηγορίας. Πήγε στο ΑΠΟΕΛ οπού εκεί δεν πηρέ τις συμμετοχές που θα περίμενε καθώς ο προπονητής της ομάδας δεν του έδειξε εμπιστοσύνη και έτσι επέστρεψε πίσω στον Ερμή σαν δανεικός αυτή την φορά. Με την επιστροφή του στην παλιά του ομάδα πηρέ αμέσως θέση βασικού. Με 10 τέρματα σε 11 συμμετοχές βοήθησε τον Ερμή να κατακτήσει το πρωτάθλημα Β κατηγορίας και να προβιβάσει στην Α. Τον Ιούνη του 2009 επέστρεψε πίσω στο ΑΠΟΕΛ
Ο **Αθλητικός Όμιλος Απόλλων Αρχαίας Κορίνθου** είναι ελληνικό αθλητικό σωματείο που δραστηριοποιείται στην Αρχαία Κόρινθο, στο νομό Κορινθίας. Επίσημο έτος ίδρυσής της είναι το 1991 και αγωνίζεται με χρώματα το μπλε και το λευκό. Διατηρεί τμήματα καλαθοσφαίρισης για άρρενες αθλητές όλων των ηλικιακών ομάδων.

Τμήμα καλαθοσφαίρισης ανδρών
----------------------------

### Ιστορική αναδρομή

Ο Απόλλων Αρχαίας Κορίνθου ιδρύθηκε το 1991 με πρωτοβουλία του Κωνσταντίνου Σκλήρη. Εντάχθηκε στο δυναμικό της Ένωσης Σωματείων Καλαθοσφαίρισης Αργολίδας - Κορινθίας στις κατηγορίες της οποίας αγωνίστηκε για δύο δεκαετίες.

Το 2011 ο Απόλλων συνενώθηκε με τον **Πανιώνιο Κορίνθου**, έτερο σύλλογο της περιοχής.

Την περίοδο 2011-12 ο σύλλογος ανήλθε στην Α1 Κατηγορία Ανδρών της Ε.Σ.Κ.Α.Κ. τερματίζοντας στην 4η θέση του τελικού βαθμολογικού πίνακα. Την επόμενη χρονιά, 2012-13, ο Απόλλων στέφθηκε αήττητος Πρωταθλητής της κατηγορίας, λαμβάνοντας για πρώτη φορά στην ιστορία του εισιτήριο για τις εθνικές κατηγορίες.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Απόλλων Αρχαίας Κορίνθου διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 16 νίκες και 8 ήττες, κατέλαβε την 4η θέση της τελικής βαθμολογίας παραμένοντας βάσει προκήρυξης στην ίδια κατηγορία το επόμενο φθινόπωρο. Ακολούθως διαγωνίστηκε σε αγώνα κατάταξης εναντίον του Εργοτέλη Ηρακλείου, ομάδας που κατέκτησε την αντίστοιχη θέση του άλλου Ομίλου Νότου, επικρατώντας με σκορ 70-65.

Ως έδρα ο σύλλογος χρησιμοποιεί το Κλειστό Γυμναστήριο Κορίνθου. Πρόεδρος του διοικητικού συμβουλίου είναι ο Φώτης Φόρτης, ενώ καθήκοντα πρώτου προπονητή διατηρεί από τον Αύγουστο του 2013 ο Κώστας Οικονομάκης.

Παραπομπές
----------

1. 1 2 3 4 5  «Ο Σύλλογος: Ιστορία και Διοικητικό Συμβούλιο» Αρχειοθετήθηκε 2014-08-18 στο Wayback Machine. πληροφορίες στον επίσημο ιστότοπο του συλλόγου.
2. ↑  «Ένωση Σωματείων Καλαθοσφαίρισης Αργολίδας - Κορινθίας» Αρχειοθετήθηκε 2014-07-30 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014.
5. ↑  «Γ' ΕΘΝΙΚΗ: Κρόνος Αγ. Δημητρίου και Απόλλων Αρχ. Κορίνθου οι νικητές των μπαράζ κατάταξης» Αρχειοθετήθηκε 2016-08-18 στο Wayback Machine. άρθρο στον ιστότοπο BasketWorld.gr, 4 Μαΐου 2014.
6. ↑  «Ξεκίνησε ο Απόλλωνας Κορίνθου», άρθρο στον ιστότοπο Sport24.gr, 3 Σεπτεμβρίου 2014.
7. ↑  «Στον Απόλλωνα Αρχαίας Κορίνθου ο Οικονομάκης» Αρχειοθετήθηκε 2013-09-02 στο Wayback Machine. άρθρο στον ιστότοπο SuperBasket.gr, 6 Αυγούστου 2013.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Απόλλων Αρχαίας Κορίνθου, επίσημος ιστότοπος του συλλόγου.
Ο **Ανδρέας (Κίκκος) Παμπόρης** (Κερύνεια 1952), είναι πρώην Κύπριος διεθνής αθλητής στη καλαθόσφαιρα και στον στίβο. Πολυαθλητής ασχολήθηκε ταυτόχρονα με τη καλαθοσφαίριση , στίβο, ποδόσφαιρο, και τη κολύμβηση.

Γεννήθηκε στη Κερύνεια και τελείωσε το Σεβέρειο σχολείο Κερύνειας. Ξεκίνησε τη καλαθόσφαιρα από τη γενέτηρά του και την τοπική ΠΑΕΚ με την οποία κατέκτησε 3 συνεχόμενα πρωταθλήματα Κύπρου. Με τον Τούρκικη εισβολή του 1974 βρέθηκε στη Λευκωσία και στον ΑΠΟΕΛ συνεχίζοντας τη μεγάλη του καριέρα κατακτώντας άλλα τρία πρωταθλήματα και 2 κύπελλα Κύπρου. Σταμάτησε τη καλαθόσφαιρα το 1985 και είναι 10 φορές διεθνής με την εθνική Κύπρου.

Με εξίσου μεγάλη επιτυχία ασχολήθηκε και στον κλασικό αθλητικό. Πρωταθλητής σε αγώνες αποστάσεων και μέλος της εθνικής Ελλάδος εφήβων. 4ος βαλκανιονίκης και πανελληνιονίκης στον ανώμαλο δρόμο.

τίτλοι
------

**Καλαθόσφαιρα :**
* Πρωταθλήματα Κύπρου :

με την ΠΑΕΚ : 1970, 1971, 1972
με το ΑΠΟΕΛ : 1976, 1979, 1981
* Κύπελλα Κύπρου :

με την ΠΑΕΚ : 1969, 1970, 1971
με το ΑΠΟΕΛ : 1979, 1984
* Ασπίδες Κύπρου :

με το ΑΠΟΕΛ : 1976

Πηγές
-----

* *ΑΠΟΕΛ 1926 - 2001 75 χρόνια ένδοξης πορείας*, Λευκωσία 2002.
Ο **Α.Ο. Βασιλάτικα** είναι μια Ελληνική ποδοσφαιρική ομάδα με έδρα τα Βασιλάτικα νότια της Κέρκυρας. Έδρα του είναι το Γήπεδο Περιβολίου.

Ιστορία
-------

Ο **Αθλητικός Όμιλος Βασιλατίκων**  ιδρύθηκε το 1983 από μια παρέα νέων ανθρώπων καθαρά για χόμπυ και από αγάπη για το άθλημα του ποδοσφαίρου. Αυτός που είχε την ιδέα για την ίδρυση της ομάδας και αυτός που ξεκίνησε όλες τις διαδικασίες είναι ο Βλαχόπουλος Σπυρίδων του θεοφίλου(Πόλιος) ο οποίος παραμένει ενεργό μέλος της ομάδας.

Στα πρωταθλήματα της ΕΠΣ Κέρκυρας συμμετέχει από το 1988 μέχρι και σήμερα συνεχώς και αναδείχτηκε πρωταθλητής στην Γ' κατηγορία δύο φορές την περίοδο 1998-99 και 2002-2003 και από τότε συμμετέχει στο πρωτάθλημα της Β'κατηγορίας.Την χρονιά 2012-13 αναδείχτηκε πρωταθλήτρια ομάδα στην Β' κατηγορία  και συμμετέχει στην Α' κατηγορία Κέρκυρας όπου υποβιβάζεται. Την επόμενη χρονιά τερματίζει 3ος στην Βαθμολογία και αγωνίστηκε στα μπαράζ όπου έχασε την άνοδο στα πέναλντι από τον Εθνικό Περουλάδων.

Χρώματα και έμβλημα
-------------------

Τα χρώματα της ομάδας είναι το πράσινο και το λευκό.

Το έμβλημα της ομάδας απεικονίζει έναν ποδοσφαιριστή και ένα στεφάνι από δάφνες.

Στάδιο
------

*Κύριο άρθρο: Δημοτικό Γήπεδο Περιβολίου*

Ο Α.Ο Βασιλάτικα χρησιμοποιεί για τα εντός έδρας παιχνίδια του το Γήπεδο Περιβολίου καθώς η ομάδα δεν έχει δικό της Γήπεδο στο χωριό.

Τίτλοι
------

* **ΕΠΣ Κέρκυρας Γ κατηγορία:**
	+ **Πρωταθλητής/τρια(2):** 1998–1999, 2002–2003,
* **ΕΠΣ ΚέρκυραςΒ κατηγορία:**
	+ **Πρωταθλητής/τρια(1):** 2012–2013

Παραπομπές
----------

Διοργανώσεις Ε.Π.Σ. Κέρκυρας 2012–13

Διοργανώσεις Ε.Π.Σ. Κέρκυρας 2013–14

Διοργανώσεις Ε.Π.Σ. Κέρκυρας 2014–15

Βιβλιογραφία
------------

 Ιστορία Α.Ο. Βασιλάτικα

Εξωτερικοί σύνδεσμοι
--------------------

* / Α.Ο. Βασιλάτικα  – Επίσημη Ιστοσελίδα
*
Η **Αγγεία** (αρχαία ελληνικά: Ἀγγεία) ήταν πόλη-κράτος στην Δολοπία της αρχαίας Θεσσαλίας. Ο Λίβιος συνδέει την υποχώρηση του Φιλίππου Ε΄ της Μακεδονίας μετά την μάχη του Αώου το 198 π.Χ. με τις επιδρομές των Αιτώλιων στη Θεσσαλία. Θύμα των επιδρομών, μεταξύ άλλων πόλεων, έπεσε και η Αγγεία καθώς και η γειτονική πόλη Κτιμένη. Οι σύγχρονοι μελετητές θεωρούν ότι η Αγγεία βρίσκεται στην θέση της σημερινής Λουτροπηγής.

Παραπομπές
----------

1. ↑  Mogens Herman Hansen & Thomas Heine Nielsen (2004). «Thessaly and Adjacent Regions». *An inventory of archaic and classical poleis*. New York: Oxford University Press. σελίδες 707-708. ISBN 0-19-814099-1.
2. ↑  Λίβιος. «Ab Urbe Condita Libri (Ιστορία της Ρώμης)». *Ab Urbe Condita Libri (Ιστορία της Ρώμης)*. **32.13.**.
3. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 55, καθώς και συνοδευτικές σημειώσεις καταλόγου.
4. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .
 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Angea». *Dictionary of Greek and Roman Geography*. Λονδίνο: John Murray.
Ο **Αγγελής Πετραλιάς** (1780-1868) ήταν αγωνιστής του '21.

Βιογραφία
---------

Αγωνιστής του ‘21, εγγονός του γενάρχη της οικογένειας Σελάιδου και γιος του Αντωνίου Σ. Πετραλιά, αρχηγός του κλάδου της οικογενείας στον **Πύργο**. 

Καθ’ όλο το διάστημα της ελληνικής επανάστασης διατήρησε εξ ιδίων 100 στρατιώτες τους οποίους διέτρεφε και μισθοδοτούσε υπό το στρατηγό Σισίνη. Έλαβε μέρος στις μάχες Τριπόλεως, Λάλα, Πατρών, Δερβενακίων κ.λπ. Στην Τρίπολη, συνελήφθη αιχμάλωτος και δραπέτευσε από τις φυλακές. Προσέφερε πάνω από 100.000 γρόσια στον Αγώνα και τροφοδοτούσε δωρεάν με πολεμοφόδια (μπαρούτι) τους: Κυριακούλη Μαυρομιχάλη, Κολοκοτρώνη, Ζαΐμη, Λόντο και Σισίνη. Μετέτρεψε δε, πέντε ιδιόκτητους νερόμυλους στη Δίβρη σε πυριτιδοποιεία. Μετά τη μεταπολίτευση, κατατάχθηκε στην δ’ τάξη (ταγματάρχης). 

Απέκτησε δύο γιους: τον Αυγερινό Πετραλιά και τον Αντώνιο Αγγ. Πετραλιά.
Ό **Άγιος Αιμιλιανός** είναι ακρωτήρι της Αργολίδας, στην κατάληξη της χερσονήσου της Ερμιονίδας, που οφείλει το όνομά του στο ομώνυμο εκκλησάκι που υπάρχει σ’ αυτό το σημείο. Πιστεύεται πως αντιστοιχεί στο ακρωτήριο Κωλυεργία που αναφέρεται από τον Παυσανία

Στην περιοχή του ακρωτηρίου υπάρχει ο ομώνυμος παραθεριστικός οικισμός, ο οποίος επιλέγεται τα τελευταία χρόνια από πλούσιους επιχειρηματίες για απόκτηση παραθεριστικών κατοικιών. 

Γύρω από το ακρωτήριο σχηματίζονται πολλοί κολπίσκοι και μικρές παραλίες. Η πρόσβαση σ' αυτές δεν είναι πάντα εύκολη γιατί η περιοχή αντιμετωπίζει έντονα το πρόβλημα της αυθαίρετης δόμησης που συχνά έχει ως αποτέλεσμα τα κλείσιμο των παραλιών από μεγάλες ιδιοκτησίες. Πρόσφατα γι’ αυτό τον λόγο αντιμετώπισε πρόβλημα με την δικαιοσύνη ο επιχειρηματίας Μίνως Κυριακού που διαθέτει εξοχική κατοικία στην περιοχή. Η περιοχή διοικητικά ανήκει στον δήμο Κρανιδίου, στο δημοτικό διαμέρισμα Πορτοχελίου

Η Κόστα
-------

Η Κόστα είναι κοντινός παραθεριστικός οικισμός στον Άγιο Αιμιλιανό. Βρίσκεται δυτικά του ακρωτηρίου, ακριβώς απέναντι από τις Σπέτσες. Διαθέτει μικρό λιμάνι από το οποίο αναχωρούν πλοιάρια(καΐκια,θαλάσσια ταξί καθώς και πορθμείο με συγκεκριμένα ημερήσια δρομολόγια) για τις Σπέτσες, με πολύ συχνά δρομολόγια κατά την καλοκαιρινή περίοδο και αραιότερα κατά την χειμερινή. Στην περιοχή υπάρχουν επίσης ξενοδοχεία, ενοικιαζόμενα δωμάτια και ταβέρνες.

Παραπομπές
----------

1. ↑  «Παυσανία, Ελλάδος Περιήγησις 2.34.7». Αρχειοθετήθηκε από το πρωτότυπο στις 23 Απριλίου 2015. Ανακτήθηκε στις 16 Μαρτίου 2011.
2. ↑  «Νέα Καταδίκη του Κυριακού». Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 9 Απριλίου 2010.
3. ↑  «Δήμος Σπετσών, πρόσβαση στο νησί». Αρχειοθετήθηκε από το πρωτότυπο στις 18 Φεβρουαρίου 2010. Ανακτήθηκε στις 9 Απριλίου 2010.

  


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Oικισμοί του Δήμου Ερμιονίδας |
| --- |
|  |
| Δημοτική Ενότητα Ερμιόνης | 
* Αγία Αικατερίνη
* Άγιοι Ανάργυροι
* Ακτή Ύδρας
* Αχλαδίτσα
* Ερμιόνη
* Ηλιόκαστρο
* Θερμησία
* Κουβέρτα
* Μετόχι
* Πετροθάλασσα Ερμιόνης
* Πηγάδια
* Πλέπι
* Σωληνάρι
* Τριανταφύλλι
 |
|  |
| Δημοτική Ενότητα Κρανιδίου | 
* Άγιος Αιμιλιανός
* Άγιος Ιωάννης
* Άγιος Νικόλαος
* Αυλώνα
* Βερβερούδα
* Δίδυμα
* Δισκούρια
* Δορούφι Κοιλάδας
* Δορούφι Κρανιδίου
* Θυνί
* Κάμπος Κοιλάδος
* Κάμπος Κρανιδίου
* Κοιλάδα
* Κορωνίδα (νησίδα)\*
* Κόστα
* Κουνούπι
* Κρανίδι
* Λάκκες
* Λουκαΐτι
* Παραλία Φούρνων
* Πελεή
* Πετροθάλασσα Κρανιδίου
* Πορτοχέλι
* Ράδο
* Σαλάντι
* Φούρνοι
* Χηνίτσα (νησίδα)\*
* Χινίτσα
 |
|  |
| 
* Έδρα: Κρανίδι
* \* (Οικισμοί με μη μόνιμο πληθυσμό)
 |

 |
Με τον όρο **Αμερικανισμός** (Αmericanism), που χρησιμοποίησε για πρώτη φορά το 1781, ο πρύτανης του Πανεπιστημίου του Πίνκερτον, Τζων Γουΐδερσπουν, χαρακτηρίζεται γενικά μια ανομοιογένεια που παρατηρείται μεταξύ της αγγλικής γλώσσας της Βρετανίας και της αγγλικής των ΗΠΑ.

Συγκεκριμένα με τον όρο αυτό χαρακτηρίζονται: α) κάθε λέξη ή συνδυασμός λέξεων που δημιουργήθηκε στις ΗΠΑ αλλά που δεν έγιναν δεκτές στην Αγγλία πλην όμως χρησιμοποιούνται και εκεί ως ξενικές και β) κάθε λέξη ή συνδυασμός λέξεων που προέρχεται από αρχαϊκό τύπο της αγγλικής που έχει πάψει να χρησιμοποιείται στην Αγγλία πλην όμως χρησιμοποιείται στην αμερικανική γλώσσα. Το φαινόμενο αυτό που παρατηρείται κυρίως στις ΗΠΑ και τον Καναδά οφείλεται κυρίως από τους πρώτους μετανάστες που είχαν ή και ανέπτυξαν στη συνέχεια διαφορετικές κουλτούρες.

Σε πολλές μάλιστα των περιπτώσεων όταν οι μετανάστες έβλεπαν περίεργα φαινόμενα ή ζώα, ή διατηρούσαν τις ονομασίες που είχαν οι Ινδιάνοι, ή δημιουργούσαν καινούργιες. Έτσι πολλά ονόματα ζώων αφορούν μόνο τις ΗΠΑ. Μετά το 1770 πολλές επίσης αγγλικές λέξεις ξέπεσαν της πραγματικής τους σημασίας και κατάντησαν να σημαίνουν είτε παραπλήσιες έννοιες, είτε τελείως ασχετες, ή ακόμα και τελείως αντίθετες από την πραγματική τους. Τέτοιες λέξεις συναθροίζονται περίπου στις διακόσες.

Πολλοί επεκτείνουν τον όρο «αμερικανισμός», πέρα των παραπάνω, και σε διαφορές της προφοράς, περισσότερο μακρόσυρτες, (των ΗΠΑ), ή και σε ανάπτυξη (αύξηση) των συλλαβών των λέξεων.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τόμος 2ος, σελίδα 498

Δείτε επίσης
------------

* Αγγλική γλώσσα
Ο **Αγαθοκλής** πατήρ (έζησε τον 3ο αι. π.Χ.) ήταν Έλληνας της Αιγύπτου, τού οποίου η μητέρα ήταν εξαδέλφη τού Πτολεμαίου Γ΄.

Βιογραφία
---------

Ήταν γιος ενός -αγνώστου σε εμάς ονόματος- άνδρα και της Θεοξένας της Νεότερης, κόρης τού Αγαθοκλή Α΄ τυράννου των Συρακουσών.

Οκτάδραχμο τού Πτολεμαίου Β΄ και της αδελφής-συζύγου του Αρσινόης Β΄. Ήταν θείος και θεία της Θεοξένας της Νεότερης, μητέρας τού Αγαθοκλή πατρός.
Ο πάππος του Αγαθοκλής Α΄ έγινε μετά βασιλιάς της Σικελίας (βασ. 317-289 π.Χ.). Η σύζυγος τού Αγαθοκλή Α΄, η Θεοξένα η Πρεσβύτερη, ήταν ετεροθαλής αδελφή τού Πτολεμαίου Β΄ (βασ. 283-246 π.Χ.). Ο Αγαθοκλής πατήρ γεννήθηκε στην Αίγυπτο στα τέλη της βασιλείας τού Πτολεμαίου Α΄ (βασ. 305-283 π.Χ.) ή κατά τη βασιλεία τού Πτολεμαίου Β΄. Μεγάλωσε μάλλον στην Αλεξάνδρεια. Όταν ήταν βασιλιάς ο Πτολεμαίος Β΄ εξόρισε την ανιψιά του Θεοξένα τη Νεότερη στη Θηβαΐδα, μάλλον στον Κοπτό, καθώς είχε κατηγορήσει ψευδώς πρόσωπα σε αυτόν. Ο πάπυρος που αναφέρει το περιστατικό είναι φθαρμένος στο σημείο των ονομάτων, έτσι δεν γνωρίζουμε ποια είναι. Χρονολογικά το συμβάν έγινε, τότε που εξορίστηκε η Αρσινόη Α΄, πρώτη σύζυγος τού Πτολεμαίου Β΄, δηλ. το 274/3 π.Χ..

Αν και ο Αγαθοκλής πατήρ ήταν ευγενής την περίοδο των Πτολεμαίων, λίγα γνωρίζουμε γι' αυτόν.

Οικογένεια
----------

Νυμφεύτηκε την Οινάνθη, μία Ελληνίδα της Αιγύπτου άγνωστης καταγωγής και είχε τέκνα:

* Αγαθοκλής υιός απεβ. 203/3 π.Χ. υπουργός, ιερέας της λατρείας τού Αλεξάνδρου Γ΄ τού Μεγάλου, αντιβασιλιάς.
* Αγαθόκλεια π. 241-203/3 π.Χ. τροφός τού Πτολεμαίου Ε΄.
* δύο κόρες ακόμη

Παραπομπές
----------

1. ↑  Ανακτήθηκε στις 23  Νοεμβρίου 2018.

Πηγές
-----

* \* Ptolemaic Dynasty - Affiliated Lines: Agathocles
* Ptolemaic Genealogy: Berenice I
* Ptolemaic Genealogy: Theoxena
Η Αγγειολογία είναι η ιατρική ειδικότητα που είναι αφιερωμένη στην μελέτη του κυκλοφορικού συστήματος και του λεμφικού συστήματος, δηλαδή των αρτηριών, των φλεβών και των λεμφικών αγγείων.

Στο Ηνωμένο Βασίλειο αυτός ο κλάδος της ιατρικής ονομάζεται αγγειολογία ενώ στις ΗΠΑ ο όρος αγγειακή ιατρική είναι ο πιο συχνός. Η αγγειακή ιατρική (ή αγγειολογία) είναι ο κλάδος της ιατρικής που ασχολείται με την πρόληψη, την διάγνωση και την θεραπεία των ασθενειών που σχετίζονται με τα αγγειακά και τα αιμοφόρα αγγεία.

Επισκόπηση
----------

Οι αρτηριακές ασθένειες εντοπίζονται στην αορτή (πχ ανευρύσματα) και στις αρτηρίες που τροφοδοτούν τα πόδια, τα χέρια, τα νεφρά, τον εγκέφαλο και τα έντερα. Εντοπίζονται στην αρτηριακή θρόμβωση και τον εμβολισμό ; στις αγγειΐτιδες ; στις αγγειοσπαστικές διαταραχές. Η αγγειολογία ασχολείται με την πρόληψη καρδιαγγειακών παθήσεων όπως η καρδιακή προσβολή και το εγκεφαλικό επεισόδιο. Οι φλεβικές ασθένειες περιλαμβάνουν την φλεβική θρόμβωση, την χρόνια φλεβική ανεπάρκεια και τους κιρσούς. Οι λεμφικές ασθένειες περιλαμβάνουν τις πρωτογενείς και δευτερογενείς μορφές λεμφοιδήματος αλλά και τροποποίηση των παραγόντων κινδύνου για τις αγγειακές παθήσεις όπως υψηλή χοληστερόλη και υψηλή αρτηριακή πίεση.

Οι παράγοντες καρδιαγγειακού κινδύνου όπως η υψηλή αρτηριακή πίεση και η υψηλή χοληστερόλη εμπίπτουν στην ειδικότητα της αγγειακής ιατρικής.

Παραπομπές
----------

1. ↑  «Medical Definition of ANGIOLOGY». *www.merriam-webster.com* (στα Αγγλικά). Ανακτήθηκε στις 17 Μαΐου 2021.

Εξωτερικοί σύνδεσμοι
--------------------

* Society for Vascular Medicine
* VAS - Vascular Independent Research and Education - European Organisation

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4112527-7
* BNF: cb135430318 (data)
* NKC: ph118429

 |

 |
Η **TWA Πτήση 840** *(αγγλικά: TWA Flight 840‎)* ήταν μια πτήση της αεροπορικής εταιρείας *Trans World Airlines* *(TWA)*, από το Διεθνές Αεροδρόμιο Λεονάρντο Ντα Βίντσι - Φιουμιτσίνο στη Ρώμη, Ιταλία προς το Διεθνές Αεροδρόμιο Μπεν Γκουριόν του Τελ Αβίβ, Ισραήλ, στην οποία έγινε αεροπειρατεία στις 29 Αυγούστου 1969. Δεν υπήρξαν τραυματισμοί ή θάνατοι, παρόλο που το αεροσκάφος είχε φθαρεί σημαντικά και κρατήθηκαν δύο όμηροι επί δύο μήνες.

Ιστορικό
--------

Τον Αύγουστο του 1969, οι ηγέτες της αριστερής πτέρυγας της Παλαιστινιακής οργάνωσης «Λαϊκό Μέτωπο για την Απελευθέρωση της Παλαιστίνης *(PFLP)*» έμαθαν ότι ο Γιτζάκ Ράμπιν, ο Πρεσβευτής του Ισραήλ στις Ηνωμένες Πολιτείες, είχε προγραμματιστεί να επιβαίνει σε μια πτήση της *Trans World Airlines (TWA)* Ρώμη-Αθήνα-Τελ Αβίβ. Στα τέλη εκείνου του μήνα (στις 29) δύο μαχητές οι *Leila Khaled* και *Salim Issawi*, έκαναν αεροπειρατεία στο αεροσκάφος.

Επακόλουθο
----------

Η επιχείρηση ήταν επιτυχής, παρ'όλα αυτά, δεν επέβαινε ο Ράμπιν *(Rabin)*. Οι αεροπειρατές υποχρέωσαν τους πιλότους να προσγειώσουν το αεροσκάφος στο Διεθνές Αεροδρόμιο Δαμασκού στη Συρία. Εκκένωσαν το αεροσκάφος, ένα Boeing 707 και ανατίναξαν το ρύγχος του αεροσκάφους. Οι Συριακές Αρχές συνέλαβαν τους αεροπειρατές και αμέσως απελευθέρωσαν τα 12 μέλη του πληρώματος και τους 95 επιβάτες, διατηρώντας αρχικώς έξι Ισραηλινούς επιβάτες. Από αυτούς, οι τέσσερις απελευθερώθηκαν στις 30 Αυγούστου. Οι εναπομείναντες δύο Ισραηλινοί επιβάτες απελευθερώθηκαν τον Δεκέμβριο του ίδιου έτους, εις αντάλλαγμα με 71 στρατιώτες της Συρίας και της Αιγύπτου οι οποίοι απελευθερώθηκαν από το Ισραήλ. Οι δύο Παλαιστίνιοι αεροπειρατές απελευθερώθηκαν δίχως κατηγορίες περί τα μέσα Οκτωβρίου.

Συνέπειες
---------

Το αεροσκάφος επέστη ζημία $4 εκατομμυρίων. Η Boeing επιδιόρθωσε το αεροσκάφος, προσαρμόζοντας το τμήμα του ρύγχους του αεροσκάφους, το παρέκκλινε από τη γραμμή παραγωγής στο *Renton* και το εξόπλισε σύμφωνα με τις προδιαγραφές του αεροσκάφους. Το αεροσκάφος κατεγράφη εκ νέου με στοιχεία νηολογίου N28714 και επέστρεψε στην κυκλοφορία. Το Μάρτιο 1980 το αεροσκάφος αποσύρθηκε από την υπηρεσία και πέταξε στην αεροπορική βάση *Davis-Monthan Air Force Base*, προκειμένου να χρησιμοποιηθεί ως ανταλλακτικά για τον ιπτάμενο στόλο των βυτιοφόρων καυσίμων *KC-135 Stratotanker* της Αμερικανικής Πολεμικής Αεροπορίας. Τα στοιχεία νηολογίου του αεροσκάφους ακυρώθηκαν το Μάρτιο του 1984.

Δείτε επίσης
------------

* Πτήση TWA 840 (βομβιστική επίθεση)
* Πτήση TWA 841 (1974)

Παραπομπές
----------

1. ↑  Newton, Michael (2002). *The Encyclopedia of Kidnappings*. Infobase Publishing. σελ. 154.
2. ↑  Walter Enders, Todd Sandler. The political economy of terrorism. p.44
3. ↑  Serling, Robert J (1992). *Legend & Legacy, The story of Boeing and its people*. New York: St. Martens Press. σελίδες 357. ISBN 0-312-05890-X.
4. ↑  «Odds and Ends: Repairing the Ethiopian 787; the ELT theory». *Leeham News and Comment*. Ανακτήθηκε στις 8 Σεπτεμβρίου 2015.
5. 1 2  Ottaway, Susan (2008). *Fire over Heathrow: The Tragedy of Flight 712*. Barnsley: Pen and Sword Books Ltd. ISBN 978-1-84415-739-6.
Ο άγιος **Αλέξανδρος επίσκοπος Μηθύμνης** Λέσβου, έζησε τον 3ο - 4ο αι.

Ήταν ο πρώτος επίσκοπος της Μήθυμνας και έλαβε μέρος στην Α' Οικουμενική Σύνοδο του 325 στη Νίκαια, όπου διατυπώθηκε το (πρώτο) μέρος του Συμβόλου της Πίστεως που αναφέρεται στην αγία Τριάδα. Ίδρυσε μονή κοντά στη Λαφιώνα Λέσβου, στην οποία πέρασε τα τελευταία έτη του. Σώζεται ως σήμερα ο ναός της μονής, αλλά η παλαιοχριστιανική αυτή εκκλησία είναι ερειπωμένη. Υπάρχει εκεί η λίθινη λάρνακα του αγίου με μισοσβησμένη επιγραφή, που θα μπορούσε να αναγνωσθεί ως εξής:

> Ο ΤΗΣ ΤΡΙΑΔΟΣ ΚΗΡΥΞ, ΤΗΣ ΠΑΡΘΕΝΙΑΣ ΦΥΛΑΞ ΚΑΙ ΤΟΥ ΧΡΙΣΤΟΥ ΦΙΛΟΣ
> ΕΝΘΑΔΕ ΚΑΤΑΚΕΙΤΑΙ ΥΠΕΡ ΗΜΩΝ ΕΥΧΟΜΕΝΟΣ
> 
> 

την οποία επεδείκνυαν οι οθωμανοί ως τάφο του *Ισκεντέρ μπαμπά*. Ανεπαύθη στις 30 Νοεμβρίου, οπότε και εορτάζεται η μνήμη του. Πληροφορίες για τη ζωή του λαμβάνουμε από την ακολουθία που ψάλλεται: ο άγιος Αλέξανδρος ήταν *φωστήρ ο ακοίμητος, ποιμήν ο πραότατος, εν ευσεβεία συγκρατήσας το ποίμνιον, οδηγήσας και ποιμάνας αυτό εν χάριτι, τροπώσας δεινώς τους ως λύκους αιρετίζοντας*· σε άλλο σημείο της ακολουθίας του αναφέρεται πως *η σορός των αγίων λειψάνων αυτού αναδέδεικται ιατρείον παθών*. Επίσης από το απολυτίκιό του: (ήχος δ', κατά το "ταχύ προκατάλαβε") *Τριάδαν εκήρυξας την Παναγίαν σοφέ, φυλάξας αγνότητα και παρθενίαν καλώς, Πατέρων εκλόγιον, όθεν και του Κυρίου φίλος γνήσιος ώφθης, ω και θερμώς πρεσβέβεις, ποιμενάρχα Μηθύμνης, Αλέξανδρε θεοφόρε Λεσβίων το καύχημα*.

Δίπλα στην παλαιοχριστιανική εκκλησία υπάρχει εξωκκλήσι στο όνομα του αγίου, όπου τιμάται η μνήμη του κάθε χρόνο στις 30 Νοεμβρίου. Την ακολουθία του αγίου τη συνέταξε ο ιερομόναχος Ραφαήλ το 1622 και τη συμπλήρωσε ο επίσκοπος Ερσεκίου Ιγνάτιος, από τη Βατούσα της Λέσβου το 1900.

Παραπομπές
----------

1. ↑  Καρυδώνης, Σταύρος (1900). *Τα εν Καλλονή της Λέσβου, Ιερά Σταυροπηγιάκα Πατριαρχικά Μοναστήρια του Αγίου Ιγνατίου, αρχιεπισκόπου Μηθύμνης εις μέρη δύο*. Κωνσταντινούπολη: Πατριαρχικό Τυπογραφείο.

Πηγές
-----

* «Άγιος Αλέξανδρος Επίσκοπος Μηθύμνης». *Ορθόδοξος Συναξαριστής*. 30 Μαρτίου 2012. Ανακτήθηκε στις 7 Δεκεμβρίου 2019.
Το **S-Video** (αγγλικά: *Separated Video*, ελληνικά: Διαχωρισμένο βίντεο) είναι πρότυπο μεταφοράς αναλογικών σημάτων εικόνας που υλοποιείται από το ομώνυμο καλώδιο με βύσματα τύπου mini DIN. To S-Video διαχωρίζει το σήμα των χρωμάτων (*Chrominance*) και τα σήμα που αφορούν το άσπρο και το μαύρο (*Luminance*) ενώ υποστηρίζει τις καθιερωμένες αναλογικές αναλύσεις 480 και 576 γραμμών.

Ανάλυση σημάτων
---------------

To S-Video καλώδιο μεταφέρει σήμα video, δύο σήματα συγχρονισμού και γείωση. Τα δύο βασικά σήματα ονομάζονται **Y** και **C**

Το **Y** ή *luma* περιέχει την ένταση φωτεινότητας (μαύρο και άσπρο) καθώς και τα σήματα συγχρονισμού της εικόνας.

Το **C** ή *chroma* περιέχει τα χρώματα μαζί με την ένταση και τη χροιά τους. Τα σήματα συγχρονισμού για τις κάθετες και οριζόντιες γραμμές μεταφέρονται μαζί, αλλά με διαφορετικές συχνότητες ώστε να διαχωρίζονται από τον παραλήπτη του σήματος με ηλεκτρονικά φίλτρα.

Σε σχέση με το λεγόμενο «συστατικό βίντεο» (αγγλικά: component video) το σήμα του S-Video είναι χαμηλότερης ποιότητας.

Χρήσεις
-------

Στις περισσότερες ευρωπαϊκές χώρες η χρήση του S-Video είναι περιορισμένη λόγω της επικράτησης του βύσματος SCART το οποίο παρέχει περισσότερες δυνατότητες. Ειδικότερα στις τηλεοράσεις τα Video τα DVD Players και σε κάθε σύγχρονη ψηφιακή συσκευή έχει καταργηθεί πλήρως. Περισσότερο συχνή είναι η χρήση του σε συσκευές εικόνας στις ΗΠΑ και στην Ιαπωνία σε παλιές τηλεοράσεις, σε ορισμένες παιχνιδομηχανές όπως στη Nintendo 64 και σε ενισχυτές με επιλογέα πηγών εικόνας. Στη σημερινή ψηφιακή εποχή τo S-Video ως πρότυπο και η αντίστοιχη υλοποίηση του βαίνουν ταχέως προς κατάργηση.

Άλλοι τύποι
-----------

Το S-Video κυκλοφόρησε και σε άλλες εκδόσεις μη προτυποποιημένες ως εξής:

### 7-pin mini-DIN

7 pin κονέκτορας
Τα μη προτυποποιημένα 7-pin mini-DIN βύσματα (γνωστά ως "7P") χρησιμοποιήθηκαν από ορισμένους κατασκευαστές υπολογιστών (PCs and Macs). Το 7-pin socket είναι συμβατό με το καθιερωμένο 4άπινο  Οι τρεις επιπλέον ακίδες χρησιμοποιούνται για να υποστηρίξουν σύνθετο σήμα εικόνας (Composite video) ή RGB ή YPbPr. Η έξοδος των 7 ακίδων (*pin out*) ποικίλει ανάλογα με τον κατασκευαστή .

Μερικά φορητά περιλαμβάνουν στο βύσμα των 7 ακίδων ψηφιακή έξοδο ήχου (*S/PDIF)*

### 9-pin Video In/Video Out



Τα βύσματα 9 ακίδων χρησιμοποιούνται σε περιπτώσεις όπου απαιτείται η διπλής κατεύθυνσης λειτουργία των σημάτων ως εισόδων και εξόδων. Και σε αυτή την περίπτωση δεν υπάρχει συγκεκριμένη προτυποποίηση.

Παραπομπές
----------

1. ↑  S-Video – Definition Αρχειοθετήθηκε 2016-03-01 στο Wayback Machine. About.com
2. 1 2  Keith Jack (2007). *Video demystified: a handbook for the digital engineer*. Newnes. σελ. 69.
3. ↑  *ATI Radeon 7 pin SVID pinout*.
4. ↑  
Dell (2009). «S-Video to TV-Composite Cable and SPDIF Adapter for Dell Inspiron».
5. ↑  ATI Radeon: Using Video in and Video out.
6. ↑  «ATI Radeon 9 pin VIVO pinout».

Δείτε επίσης
------------

* SCART
Ο **Αλιμπόρι** είναι ποταμός στο βορειότερο μέρος του Μπενίν, στην Αφρική, δεξιός παραπόταμος του μεγάλου ποταμού Νίγηρα. Από αυτόν τον παραπόταμο πήρε το όνομά του το Διαμέρισμα Αλιμπόρι, το μεγαλύτερο του Μπενίν.

Ο Αλιμπόρι έχει μήκος περίπου 408 χιλιόμετρα. Πηγάζει σε υψόμετρο 372 μέτρα, σε γεωγραφικές συντεταγμένες πλάτος 10°05′30′′ Βόρειο και μήκος 2°05′31′′ Ανατολικό, κοντά στην κωμόπολη Τομπρέ στο Διαμέρισμα Ατακόρα. Από εκεί ρέει γενικώς προς τα βορειοανατολικά μέχρι την εκβολή του στον Νίγηρα, σε υψόμετρο 163 μέτρα, κοντά στην κωμόπολη Μπιρνί-Λαφιά και τις πόλεις Μαλανβίλ και Γκαγιά (στη Δημοκρατία του Νίγηρα). Οι γεωγραφικές συντεταγμένες της εκβολής του είναι πλάτος 11°56′08′′ Βόρειο και μήκος 3°16′56′′ Ανατολικό. Στον ρου του ο Αλιμπόρι σχηματίζει το ανατολικό σύνορο των δήμων Μπανικοάρα και Καριμάμα, καθώς και το ανατολικό όριο του Εθνικού Πάρκου W, το οποίο απλώνεται σε τρεις χώρες (Νίγηρα, Μπενίν και Μπουρκίνα Φάσο). Ο Αλιμπόρι έχει τους δικούς μικρούς παραπόταμους, ο σημαντικότερος από τους οποίους είναι ο Πακό.

Η λεκάνη απορροής του Αλιμπόρι έχει έκταση. Η παροχή του παρουσιάζει πολύ μεγάλες διακυμάνσεις κατά τη διάρκεια του έτους: είναι σημαντική μόνο κατά την εποχή των βροχών (από τον Ιούλιο μέχρι τον Οκτώβιο), έως και 229 κυβικά μέτρα ανά δευτερόλεπτο, ενώ τον Απρίλιο είναι σχεδόν μηδενική. Ο ποταμός έχει πληθυσμό crocodiles.

Παραπομπές
----------

1. ↑  *Sheet 17: Lagos* (Χάρτης). 1:2,000,000. Series 2201. Defense Mapping Agency Topographic Center. Απρίλιος 1973.
2. ↑  Rand McNally: *The New International Atlas*, 1993
3. ↑  International Union for Conservation of Nature and Natural Resources. Crocodile Specialist Group. Working Meeting (1982). *Crocodiles: Proceedings of the 5th Working Meeting of the Crocodile Specialist Group of the Species Survival Commission of the International Union for Conservation of Nature and Natural Resources Convened at the Florida State Museum, Gainesville, Florida, U.S.A. 12 έως 16 Αυγούστου 1980*. IUCN. σελ. 193. ISBN 978-2-88032-209-0. Ανακτήθηκε στις 30 Απριλίου 2012.

Πηγές
-----

* Το λήμμα «Αλιμπόρι» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 294

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 249820972

 |

 |
Συντεταγμένες: 35°53′34″N 137°28′49″E﻿ / ﻿35.89278°N 137.48028°E﻿ / 35.89278; 137.48028

Το **όρος Οντάκε** (ιαπωνικά: 御嶽山‎ , *Ontake-san*) ή όρος **Κίσο Οντάκε** (木曽御嶽山 , *Kiso Ontake-san*) είναι το δεύτερο υψηλότερο ηφαίστειο της Ιαπωνίας, με ύψος 3.067 μέτρα. Το ηφαίστειο βρίσκεται περίπου 100 χιλιόμετρα βορειοανατολικά της Ναγκόγια, στα όρια των περιφερειών Ναγκάνο και Γκίφου, μεταξύ των πόλεων Κίσο, Οτάκι και Γκέρο.

Στο όρος έχουν σχηματιστεί 5 λίμνες μέσα σε κρατήρες. Οι λίμνες ανακαλύφθηκαν το 1927 ύστερα από την διεξαγωγή σχετικών ερευνών στο όρος από το Πανεπιστήμιο του Κιότο. Από αυτές, η λίμνη Ίτσι νο-ίκε (一ノ池, λίμνη Ένα) βρίσκεται σε υψόμετρο 2.990 μ. με το μέσο βάθος των νερών να είναι ελάχιστα εκατοστά. Η λίμνη Νι νο-ίκε (二ノ池, λίμνη Δύο) βρίσκεται σε υψόμετρο 2.905 μέτρων, με μέσο βάθος τα 3,5 μέτρα ενώ η βαθύτερη από αυτές είναι η Σαν-νο-ίκε (三ノ池, λίμνη Τρία), σε υψόμετρο 2.720 μ. με μέσο βάθος τα 13,3 μέτρα. Οι άλλες δύο λίμνες Γιον νο-ίκε (四ノ池, λίμνη Τέσσερα) και Γκο νο-ίκε (五ノ池, λίμνη Πέντε), με ελάχιστα αποθέματα νερού όπως και η πρώτη λίμνη, βρίσκονται σε υψόμετρα 2.690 και 2.790 μέτρων αντίστοιχα. 

Μέχρι τις 28 Οκτωβρίου του 1979, όταν και εξεράγη, το ηφαίστειο παρέμενε ανενεργό για πάνω από 300.000 χρόνια. Η τελευταία έκρηξη σημειώθηκε στις 27 Σεπτεμβρίου 2014. Την ώρα της έκρηξης στο βουνό βρίσκονταν εκατοντάδες επισκέπτες, καθώς αποτελεί δημοφιλή προορισμό για τουρίστες και πεζοπόρους. Οι πεζοπόροι παγιδεύτηκαν στο σύννεφο ηφαιστειακής τέφρας που δημιουργήθηκε. Τα θύματα της έκρηξης ξεπέρασαν τους 30 νεκρούς. Ο τελικός απολογισμός ήταν 57 νεκροί και 6 αγνοούμενοι.

Παραπομπές
----------

1. ↑  «Mountains altitude list in Japan(Gifu prefecture)» (στα Ιαπωνικά). Geospatial Information Authority of Japan.
2. ↑  御岳山1979年噴火 (στα Ιαπωνικά), Εθνικό Ινστιτούτο Προηγμένης Βιομηχανικής Επιστήμης και Τεχνολογίας, σ. 6
3. ↑  Ontakesan Αρχειοθετήθηκε 2014-10-02 στο Wayback Machine. ινστιτούτο Σμιθσόνιαν
4. ↑  ««Ξύπνησε» το ηφαίστειο Οντάκε στην κεντρική Ιαπωνία». *ΔΟΛ, ΑΠΕ & AFP μέσω in.gr*. 27 Σεπτεμβρίου 2014.. Ανακτήθηκε στις 27 Σεπτεμβρίου 2014.
5. ↑  «Εικόνες Αποκάλυψης στην Ιαπωνία: Ενας νεκρός και 30 σοβαρά τραυματίες από έκρηξη ηφαιστείου». *Τα Νέα*. 27-09-2014.. Ανακτήθηκε στις 27 Σεπτεμβρίου 2014.
6. ↑  «Ιαπωνία: Με «καρδιοαναπνευστική ανακοπή» 30 ορειβάτες μετά την έκρηξη του ηφαιστείου Οντάκε». *Καθημερινή*. 28 Σεπτεμβρίου 2014.. Ανακτήθηκε στις 28 Σεπτεμβρίου 2014.
7. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Mount Ontake στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 260257287
* LCCN: sh85094819

 |

 |
Η ***Russian Bears Motorsport*** (Ρώσικες Αρκούδες Μότορσπορτ) είναι μία ρωσική ομάδα αγώνων αυτοκινήτου.

Ιστορικό
--------

Ιδρύθηκε στις αρχές του 2007 στη Μόσχα και την ίδια χρονιά συμμετείχε σε επιλεγμένους αγώνες στο *Ολλανδικό Πρωτάθλημα Αυτοκινήτων Τουρισμού (DSC)* και το *Παγκόσμιο Πρωτάθλημα Αυτοκινήτων Τουρισμού (WTCC)*. Πιλότοι της ομάδας εκείνη τη χρονιά ήταν ο *Victor Shapovalov*, ο οποίος είναι και ο ιδιοκτήτης της ομάδας, ο *Lev Fridman*, ο *Evgeny Zelenov* και ο *Oleg Petrikov* με *BMW 320is Ε46*.

Το 2008 προκάλεσαν αίσθηση συμμετέχοντας στο κύπελλο του WTCC μεταξύ των ιδιωτικών ομάδων με το *LADA 110 2.0 WTCC* (VAZ 21106) προδιαγραφών S2000, με τη διακριτική υποστήριξη του αγωνιστικού τμήματος του εργοστασίου *LADA Sport*. Πιλότοι και πάλι ο Victor Shapovalov και ο ολλανδός *Jaap van Lagen*. Αργότερα προστέθηκε και ο ρώσος επίσημος οδηγός της LADA Sport *Kirill Ladygin*. 

To 2009 η ομάδα επέστρεψε με την πλήρη υποστήριξη του εργοστασίου και κάτω από την επωνυμία LADA Sport. Η σεζόν ξεκίνησε με το ίδιο σχήμα οδηγών και αυτοκινήτων ενώ αργότερα ο Shapovalov έδωσε τη θέση του στον βρετανό *James Thompson*. Αντίστοιχα το κουρασμένο 110 αντικαταστάθηκε από το ολοκαίνουριο *LADA Priora WTCC*. 

Ωστόσο λόγω των οικονομικών προβλημάτων της *AvtoVAZ* (μητρικής εταιρείας της LADA), η ομάδα αναγκάστηκε να αποσυρθεί από το Πρωτάθλημα στο τέλος της χρονιάς παρά την αρχική δέσμευσή της για τριετή συμμετοχή.

Το 2011 η ομάδα έκανε και πάλι την εμφάνισή της στο νεοσύστατο θεσμό του *European Production Series*, υποστηρικτικό του WTCC, ο οποίος αντικατέστησε το *Eurocup León* της *SEAT Sport*. Αυτή τη φορά η ομάδα αγωνιζόταν με *SEAT León SC* και οδηγούς τους Kirill Ladygin και *Vyacheslav Maleev*.

Εξωτερικοί σύνδεσμοι
--------------------

* LADA Sport WTCC, στα ρωσικά
* TMS Sport, στα ρωσικά
* Russian Bears Motorsport